b'\n_START_ARTICLE_\nPeter Nos\n_START_SECTION_\nPredstavitev lika\n_START_PARAGRAPH_\nPo besedah Leopolda Suhodol\xc4\x8dana, Peter Nos ni izmi\xc5\xa1ljen lik, \xc5\xbee zato ne, ker je bil on sam Peter Nos, potem njegov sin, pa tudi marsikdo izmed nas. Peter Nos torej \xc5\xbeivi in so pravzaprav v njem poosebljene na\xc5\xa1e otro\xc5\xa1ke sanje, \xc5\xbeelje, vse na\xc5\xa1e dobre in pogumne misli, na\xc5\xa1 smeh iz srca. Peter Nos je znameniti otro\xc5\xa1ki junak, predstavljen v besedilu kot bral\xc4\x8dev vrstnik, prijatelj: knji\xc5\xbeevna oseba je lahko kdorkoli, samo \xc4\x8de bralec\xc2\xa0\xc2\xbbpogleda skozi okno\xc2\xab. Tema besedilm v katerih nastopa, je podobnost med svetom knji\xc5\xbeevne osebe in bral\xc4\x8devim svetom, ob tem pa \xc5\xa1e prikaz zna\xc4\x8dilnih lastnosti knji\xc5\xbeevne osebe (Priro\xc4\x8dnik za u\xc4\x8ditelje, Na mavrico po pravljico). Peter Nos je otrok poln igrivosti, iznajdljivosti, prijaznost in ima vedno \xc5\xbeeljo pomagati prijateljem. Je tisti otrok, ki krili z rokami in se najglasneje smeje. Je otrok poln energije saj tudi 5 minut ne more stati na istem mestu._NEWLINE_Peter Nos Primo\xc5\xbea Suhodol\xc4\x8dana se karakteristi\xc4\x8dno ne razlikuje od junaka Leopolda Suhodol\xc4\x8dana. Kot je \xc5\xbee opisano, je Peter Nos enako razigran otrok, poln dogodiv\xc5\xa1\xc4\x8din in vedno nasmejanega obraza. Junak nastopa v razli\xc4\x8dnih tematikah in vedno obkro\xc5\xbeen s prijatelji. Tematike se prepletajo vse od ljubezenske, do prijateljske in dru\xc5\xbeinske. Zgodbe so vedno predstavljene v sodobnem \xc4\x8dasu, vendar na razli\xc4\x8dnih mestih, v\xc4\x8dasih je ta svet realen, v\xc4\x8dasih domi\xc5\xa1ljijski.\n_START_SECTION_\nMotivno-tematske in morfolo\xc5\xa1ko-strukturne zna\xc4\x8dilnosti pravljice\n_START_PARAGRAPH_\nPeter Nos je kratka sodobna pravljica, sodobna ker je \xc4\x8das postavljen v sodobnost, dana\xc5\xa1nji \xc4\x8das in prostor, pravljica pa, ker zgodbe vsebujejo pravlji\xc4\x8dne zna\xc4\x8dilnosti (primer: zlata hru\xc5\xa1ka). Snov in motiv sta vzeta iz otro\xc5\xa1kega do\xc5\xbeivljajskega sveta in igre. Dogajanje je pogosto skr\xc4\x8deno na droben izsek iz otrokovega vsakdanjika. Glavni literarni lik je sodoben otrok, ki do\xc5\xbeivlja realni in irealni svet kot enakovredna. Igra nastopa kot pomembna otrokova aktivnost. Odrasli imajo stransko so navzo\xc4\x8di in imajo stransko vlogo. Ko je svet realen, je prostor sodobno okolje. Pisec je na strani otroka, ga zagovarja in osvetljuje otro\xc5\xa1ki na\xc4\x8din do\xc5\xbeivljanja sveta. (povzeto po Milena Mileva Bla\xc5\xbei\xc4\x87)'